Tisztelt Tagtársaink!

A Magyarországi Humboldt-Egyesület Alapszabálya X. fej. 5. pontja alapján közgyűlést hívunk össze.

**A közgyűlés időpontja:** 2016. november 25. 13,00 óra

**A közgyűlés helyszíne:** 1014 Budapest, Országház u. 30. (MTA Jogtudományi Intézet könyvtára)

**A közgyűlés javasolt napirendi pontjai:**

1. Az elnökség beszámolója a 2016. május 21-i tisztújító közgyűlés óta végzett tevékenységéről.

2. Az Alapszabály X. fejezete egyes pontjainak módosítása, illetve kiegészítése a Magyarországi Humboldt-Egyesület változásbejelentési ügyében Fővárosi Törvényszék hiánypótlásra felszólító végzése (14.Pk.66.899/1991/27. sz.) értelmében.

3. Döntéshozatal a Magyarországi Humboldt-Egyesület almanachjának (2006-2016) kiadásáról.

4. Egyebek.

**A Fővárosi Törvényszék hiánypótlásra felszólító végzése értelmében szükséges módosítások és kiegészítések a következők:**

Módosítások:

-13. pont: az elnökség létszámát nem minimum-maximum határokkal, hanem pontosan kell megadni, az aktuális helyzetnek megfelelően;

-19. pont: a második mondat helyére az alábbi mondat kerül: "Szavazategyenlőség esetén a szavazást meg kell ismételni, ismételt szavazategyenlőség esetén a napirendi pontot elvetettnek kell tekinteni";

-19. pont: negyedik mondatát törölni kell.

Kiegészítések a következők:

-1. pont: Az egyesület szervei: c, a felügyelőbizottság.

-21. pont a, A felügyelőbizottság a három tagú számvizsgáló bizottságból és a négy tagú etikai bizottságból áll. A felügyelőbizottság tagjait a közgyűlés választja három év határozott időtartamra.

-21. pont b, A felügyelőbizottság tagja az a nagykorú személy lehet, akinek cselekvőképességét a tevékenysége ellátásához szükséges körben nem korlátozzák. Nem lehet a felügyelőbizottság tagja, akivel szemben a vezető tisztségviselőkre vonatkozó kizáró ok áll fenn, továbbá aki vagy akinek hozzátartozója az egyesület vezető tisztségviselője (Ptk. 3:26.§ 2. bek.)

-21. pont c, A felügyelőbizottság feladata az egyesületi szervek, valamint a jogszabályok, az alapszabály és az egyesületi határozatok végrehajtásának, betartásának ellenőrzése (Ptk. 3:82. § 2. bek.). Ezeket a feladatokat a számviteli bizottság és az etikai bizottság tárgykör szerint megosztva látja el.

-21. pont d, A számviteli és az etikai bizottság évente legalább egyszer ülésezik. A bizottsági ülések összehívására az elnökség jogosult. Ha valamely bizottság összehívását  az egyesület legalább két tagja írásban, indokolással ellátva kéri, az adott bizottságot az elnökség köteles összehívni.

-21. pont e, A számvizsgáló bizottság akkor határozatképes, ha mindhárom tagja jelen van, az etikai bizottság akkor határozatképes, ha mind a négy tagja jelen van. A számvizsgáló bizottság határozatait szótöbbséggel, titkos szavazással hozza. Az etikai bizottság határozatait szótöbbséggel, titkos szavazással hozza, illetve szavazategyenlőség esetén a kérdést újra tárgyalja és új szavazásra bocsátja.

A közgyűlés határozatképtelensége esetén az**ismételt közgyűlést** **2016. november 25-én 13,15 órára**, változatlan helyszínnel és napirendi pontokkal hívjuk össze. Az ismételt közgyűlés  az Alapszabály X. fejezet 5. pontja alapján az eredeti napirendi pontokra vonatkozóan a megjelentek számára tekintet nélkül határozatképes.

Az Alapszabály módosítására tekintettel Tisztelt Tagtársaink megjelenésére a közgyűlésen feltétlenül számítunk.

Pécs, 2016. november 3.

                              Prof. Dr. Jakab Éva DSc.

                                A Magyarországi Humboldt-Egyesület elnöke